***** ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1987 για την έγκριση ενός προγράμματος που υπέβαλε η κυβέρνηση της Ομοσπονδιακής Δημοκρατίας της Γερμανίας και που αφορά τον τομέα των νωπών φρούτων στα Κρατίδια του Αμβούργου και της Κάτω Σαξωνίας σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη γερμανική γλώσσα είναι το μόνο αυθεντικό) (87/385/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για την ανάληψη κοινής δράσης σχετικά με τη βελτίωση των όρων μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5, Εκτιμώντας: ότι, στις 28 Νοεμβρίου 1986 η κυβέρνηση της Ομοσπονδιακής Δημοκρατίας της Γερμανίας κοινοποίησε ένα πρόγραμμα για τον τομέα των νωπών φρούτων στα Κρατίδια του Αμβούργου και της Κάτω Σαξωνίας και ότι παρέσχε τις συμπληρωματικές πληροφορίες στις 30 Μαρτίου και στις 13 Μαΐου 1987· ότι αντικείμενο του προγράμματος είναι η ανάπτυξη και η ορθολογικοποίηση της παραλαβής, της αποθήκευσης, της επεξεργασίας και της συσκευασίας των νωπών φρούτων εντός του πεδίου εφαρμογής του προγράμματος και στόχος η ενίσχυση της ανταγωνιστικότητας αυτού του τομέα και η βελτίωση της ποιότητας των προϊόντων του· ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77· ότι το πρόγραμμα αυτό περιλαμβάνει επαρκώς αριθμό των στοιχείων που προβλέπονται στο άρθρο 3 του κανονισμού (ΕΟΚ) αριθ. 355/77 τα οποία δείχνουν ότι μπορούν να επιτευχθούν οι στόχοι του άρθρου 1 αυτού του κανονισμού στον τομέα των νωπών φρούτων στα Κρατίδια του Αμβούργου και της Κάτω Σαξωνίας· ότι η προθεσμία που έχει καθοριστεί για την εφαρμογή αυτού του προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο ζ) του ίδιου κανονισμού· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα για τον τομέα των νωπών φρούτων στα Κρατίδια του Αμβούργου και της Κάτω Σαξωνίας το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας και συμπληρώθηκε στις 30 Μαρτίου και στις 13 Μαΐου 1987, σύμφωνα με τον κανονισμό (ΕΟΚ) αριθ. 355/77. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 30 Ιουνίου 1987.

[Source: multi_eurlex | Tokens: 2290]